**Román online workshop**

**2020. október 29. 8.00–17.00 óra**

**Tervezett program**

Mivel Románia 1 órával ,,előbb jár”, ezért reggel 8:00 órakor kezdünk.

08:00–08:25 Köszöntő beszéd – Beszédet mond és  prezentációt tart (videóval) dr. Fazekas Márta vezető szakértő román nyelven

08:25–08:50 A kiállítók bemutatkozása és bemutatása (moderál angolul Fekete Magdolna, a kiállítók bemutatkoznak, 1-1 slide-dal – a slide és a munkatárs fotója kerül kivetítésre)

Felkészülés az online B2B workshopokra

**One-on-one workshopok kezdődnek**

09:00–11:30 15 perces one-on-one értékesítési megbeszélések a román turisztikai szakma és a magyar szolgáltatók között (on-line, realtime)

11:30–12:30 ebédszünet

12:30–15:00 15 perces one-on-one értékesítési megbeszélések a román turisztikai szakma és a magyar szolgáltatók között (on-line, realtime)

15:00–15:10 szünet

15:10–17:00 15 perces one-on-one értékesítési megbeszélések a román turisztikai szakma és a magyar szolgáltatók között (on-line, realtime)

**A workshopra való felkészülés, próba és teszt:** **2020. október 27. kedd 10:30 órától** (arra az időpontra már minden magyar szolgáltató által megküldött anyag feltöltésre kerül a saját ,,pultján”.

**Tisztelt Partnereink!**

Az egész napos online rendezvény gyakorlatilag éppen olyan módon kerül megrendezésre, mint egy fizikai kontaktussal járó workshop. Dr. Fazekas Márta prezentációját mind a magyar, mind a román résztvevők fogják látni és hallani.

A Fekete Magdolna moderációjával tartott ,,panel” bemutatkozásokat minden magyar és román résztvevő fogja látni és hallani.

A B2B megbeszéléseken kizárólag a magyar szolgáltató (minden magyar szolgáltató külön ,,chat” szobában) és egy román cég képviselője lesz jelen, akik 15 perces időtartamokban váltják egymást a magyar partnernél. Előzetesen a ,,match making platformot” megnyitjuk, amely hetekkel azelőtt megtörténik, mint maga a rendezvény, hogy elegendő idő álljon rendelkezésre a partnerek egymást való megkeresésére. A szervező és az MTÜ – akár a fizikai jelenléttel járó roadshow-n is – figyelemmel kíséri a találkozók feltöltését, és ahol szükséges, plusz akvirációt végez, a román szolgáltatókat a magyar szolgáltatók felé becsatornázza, hogy megteljenek az időpontok.

Ennek azonban elengedhetetlen feltétele az, **hogy a magyar szolgáltatók előzetesen megküldött és feltöltött anyagai** frappánsak, és figyelemfelhívóak legyenek, hiszen az anyagok minősége és tartalma jelentősen fel tudja kelteni a román fél szakmai kíváncsiságát.

* **A jelentkezési lappal együtt kérjük, hogy küldjék meg cégük logóját jpg és más formátumban is (amennyiben rendelkezésre áll)**
* **Az online workshopon részt vevő munkatárs fotóját, titulusát és rövid bemutatkozását**
* **Cégprofilt**
* **Videókat és képeket, hogy mindent minél előbb feltölthessünk**

A román egész napos online workshopra **való jelentkezési lap és a kért anyagok megküldésének határideje: 2020. szeptember 25. péntek 17:00 óra.**

A román workshopra még 3 turisztikai szolgáltató (utazási iroda, szálloda, helyszín, turisztikai attrakció) jelentkezését várja a Nemzetközi Kapcsolatok Igazgatóság

Kérjük, hogy éljenek ezzel a lehetőséggel, mivel lehetséges, hogy a román piacon ebben az évben már nagyobb akciót nem tervezünk, csak webinárokat.